24/04/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Bases da convocatoria do Premio Otero Pedrayo 2018

ANUNCIO Segundo o establecido na base 4.2 da convocatoria do Premio Otero Pedrayo 2018, que foi aprobada por resolución da Presidencia núm.2018/13615 públicase o seu texto completo BASES REGULADORAS DO PREMIO “OTERO PEDRAYO 2018” 1.–Convocatoria.1.1.–Convócase o premio “Otero Pedrayo 2018”, dotado con dezaseis mil euros (16.000,00 €), atendendo ás disposicións do regulamento correspondente.1.2.–Esta convocatoria corresponde ao ano 2018, de acordo co disposto no regulamento, en que se establece o seu ámbito e o seu carácter anual; convócase cada ano por unha das deputacións provinciais da Coruña, Lugo, Ourense e Pontevedra, por esta mesma orde.1.3.–Atendendo ás razóns expostas, a convocatoria e concesión do premio, na edición de 2018, atribúeselle á Deputación Provincial da Coruña, que consigna na partida 0612/3341/22609 do seu Orzamento de gastos o importe do premio e os gastos correspondentes á súa organización, e no de ingresos, as sumas que deberán achegar as demais deputacións de Galicia, cotitulares do premio, cunha contía de 2.000,00 € cada unha delas e a Xunta de Galicia, cunha achega de 8.000,00 €. 2.–Obxecto do premio. O premio “Otero Pedrayo” ten por obxecto: 2.1.–Perpetuar e honrar a memoria da persoa egrexia no campo das letras e do coñecemento.2.2.–Premiar un labor que constitúa unha contribución eminente á cultura galega.2.3.–Promocionar os valores propios de Galicia e as obras que leven ao esclarecemento e á mellora da súa cidadanía e institucións.3.–Candidaturas.3.1.–Poderán optar ao premio: * As persoas naturais nacidas ou residentes en Galicia ou con cumprida raizame nela. * Os grupos de traballo radicados en Galicia ou constituídos para promover os valores da cultura galega. * As personalidades ou institucións que se caractericen pola difusión e polo mantemento da cultura galega.3.2.–A opción ao premio determinarase por medio dunha candidatura, que poderá ser feita: * Por calquera persoa física ou xurídica das sinaladas no apartado 3.1, respecto de si mesmas. * Polas entidades académicas e culturais galegas, respecto dos seus membros. * Por calquera das deputacións provinciais de Galicia, a proposta das respectivas comisións de Cultura. * Pola Xunta de Galicia, oída a Consellería correspondente. * Polo mesmo xurado, xa constituído.4.–Tramitación.4.1.–A presentación de candidaturas ao premio será formulada nun escrito dirixido á Vicepresidencia da Deputación Provincial da Coruña, achegando os seguintes documentos: * Recensión biográfica da persoa ou agrupación que aspira ao premio. * Documentos e antecedentes que se consideren de interese para o coñecemento da súa dimensión literaria ou científica. * Cinco exemplares do traballo co que se opta ao premio, no caso de que a proposta se basee nunha obra ou produción singular concreta. * No caso de agrupacións e institucións, un exemplar do regulamento ou dos estatutos polos que se rexan, e unha relación das tarefas levadas a cabo en relación co obxecto do premio.4.2.–A presentación de candidaturas realizarase no prazo de tres meses, que se contarán a partir do día seguinte ao da publicación desta convocatoria no Boletín Oficial da Provincia da Coruña. Esa publicación realizarase tamén nos boletíns oficiais das provincias de Lugo, Ourense e Pontevedra, no Diario Oficial de Galicia, e nos diarios de máis difusión da Comunidade Autónoma.4.3.–A presentación da candidatura determina a aceptación íntegra das condicións desta convocatoria e das contidas no regulamento do premio.4.4.–Despois de que remate o prazo a que se refire o apartado 4.2 a Secretaría da Deputación da Coruña expedirá unha certificación das propostas presentadas que, xunto con elas e coa documentación correspondente, pasarán ao xurado do premio, para que todas as persoas que forman parte del as coñezan con antelación suficiente á reunión de deliberación.4.5.–A cada solicitude ou proposta xuntaranse cantos documentos se xulgaren de interese para o mellor coñecemento do/a candidato/a.5.–Xurado e actuacións.5.1.–Para adxudicar este premio, constituírase un xurado integrado por: Presidencia: o presidente da Xunta de Galicia, ou persoa en que delegar. Vicepresidencia: a persoa titular da Presidencia da deputación que convoca o premio, que este ano lle corresponde á Deputación da Coruña, ou persoa en que delegar. Vogais: * Os/as presidentes/as das tres deputacións restantes ou persoas en que delegar. * O/a presidente/a da Comisión de Cultura da deputación convocante, ou persoa en que delegar. * O conselleiro de Cultura da Xunta de Galicia, ou persoa en que delegar. * Unha persoa representante de cada un dos seguintes organismos: a) Universidade de Santiago de Compostela. b) Universidade de Vigo. c) Universidade da Coruña. d) Real Academia Galega. e) Instituto “Padre Sarmiento” de Estudios Galegos. f) Fundación Otero Pedrayo * Cinco persoas de recoñecida autoridade científica e literaria, designadas unha pola Xunta de Galicia e as restantes, unha por cada unha das deputacións. Procurarase a paridade de xénero nas persoas que forman o xurado. Secretaría: con voz e sen voto, o secretario da Deputación da Coruña, ou persoa en que delegar.5.2.–O xurado constituído emitirá o seu ditame no mes seguinte ao día que remate o prazo de presentación de candidaturas, e a súa actuación suxeitarase ao determinado nos artigos 4.2 a 4.6 do regulamento do premio.5.3.–Da actuación do xurado e da adxudicación do premio redactarase unha acta detallada que, asinada polas persoas que o conformaren, coa totalidade das documentacións presentadas, pasará ao coñecemento do Pleno da Deputación da Coruña na primeira sesión que tiver lugar.5.4.–As copias da acta e dos demais antecedentes que cumpriren para o coñecemento da tramitación do premio, remitiránselles ás deputacións de Lugo, Ourense e Pontevedra.6.–Entrega do premio. A entrega do premio será realizada no lugar e a data que determine a Presidencia da Deputación da Coruña, nun acto solemne e coa asistencia dos/as membros da Corporación provincial e do xurado, así como de personalidades galegas das artes, letras e ciencias. Xunto co premio, a persoa ou entidade que resultar galardoada, recibirá una copia da acta da reunión do xurado.7.–Normas supletorias. Para o que non estiver previsto expresamente nestas bases, o xurado e a Deputación convocante terán en conta as normas contidas no regulamento do premio e nas xerais de funcionamento da Corporación provincial, así como na lexislación vixente. A Coruña, 18 de abril de 2018. O presidente, O secretario, Valentín González Formoso José Luis Almau Supervía